Document ID: 31995R0610

NEUVOSTON ASETUS (EY) N:o 610/95,
annettu 20 päivänä maaliskuuta 1995,
lopullisen polkumyyntitullin käyttöön ottamisesta Kiinan kansantasavallasta peräisin olevien volframimalmien ja niiden rikasteiden, volframioksidin, volframihapon, volframikarbidin ja sulatetun volframikarbidin tuonnissa annettujen asetusten (ETY) N:o 2735/90, (ETY) N:o 2736/90 ja (ETY) N:o 2737/90 muuttamisesta ja komission asetuksella (EY) N:o 2286/94 käyttöön otetun väliaikaisen tullin vakuutena olevien määrien lopullisesta kantamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon polkumyynnillä muista kuin Euroopan yhteisön jäsenmaista tapahtuvalta tuonnilta suojautumisesta 22 päivänä joulukuuta 1994 annetun neuvoston asetuksen (EY) N:o 3283/94 (1) ja erityisesti sen 8 artiklan,
ottaa huomioon komission ehdotuksen, jonka se on tehnyt kuultuaan neuvoa-antavaa komiteaa,
sekä katsoo, että
A. Väliaikaiset toimenpiteet
(1) Kahden kiinalaisen viejän, China National Non-Ferrous Metals Import and Export Corporationin (CNIEC) ja China National Metals and Minerals Import and Export Corporationin (Minmetals), peruutettua komission päätöksillä 90/478/ETY (2), 90/479/ETY (3) ja 90/480/ETY (4) hyväksytyt sitoumukset komissio otti asetuksella (EY) N:o 2286/94 (5) käyttöön väliaikaisen polkumyyntitullin tuotaessa yhteisöön mainittujen kahden kiinalaisen viejän Kiinan kansantasavallasta peräisin olevia tuotteita, joita sitoumukset aikaisemmin koskivat, nimittäin CN-koodiin 2611 00 00 (Taric-lisäkoodi 8432) luokitellut volframimalmit ja niiden rikasteet, CN-koodiin ex 2825 90 40 (Taric-koodit 2825 90 40 * 10, 2825 90 40 * 20, Taric-lisäkoodi 8481) luokitellut volframioksidi ja volframihappo ja CN-koodiin 2849 90 30 (Taric-lisäkoodi 8478) luokitellut volframikarbidi ja sulatettu volframikarbidi. Neuvoston asetuksella (EY) N:o 82/95 (6) jatkettiin väliaikaisen tullin voimassaoloa kahdeksi kuukaudeksi.
B. Lopullinen tulli
(2) Asetuksen (EY) N:o 3283/94 8 artiklan 9 kohdan mukaan sitoumuksen peruuntuessa otetaan käyttöön lopullinen tulli sitoumuksen tekemiseen johtaneen tutkimuksen yhteydessä todettujen tosiseikkojen perusteella, jos tällainen tutkimus on johtanut lopulliseen päätökseen polkumyynnistä ja vahingosta. Yritysten CNIEC ja Minmetals sitoumusten hyväksymiseen johtanut tutkimus päätyi lopulliseen päätökseen polkumyynnistä ja sen aiheuttamasta vahingosta sekä siihen, että polkumyynnin vastaisten toimenpiteiden käyttöön ottaminen määriteltiin yhteisön edun mukaiseksi (7). Jos näiden kahden kiinalaisen viejän tarjoamia sitoumuksia ei olisi hyväksytty, niille olisi määrätty seuraavansuuruiset polkumyyntitullit:
volframimalmit ja niiden rikasteet:
CNIEC 37,0 %
Minmetals 42,4 %
volframioksidi ja volframihappo:
CNIEC 35,0 %
Minmetals 35,0 %
volframikarbidi ja sulatettu volframikarbidi:
CNIEC 33,0 %
Minmetals 33,0 %
Neuvosto katsoo, että sitoumusten peruuttamisen vuoksi yritysten CNIEC ja Minmetals vapauttaminen Kiinan kansantasavallasta peräisin olevien edellä mainittujen volframituotteiden tuontiin sovellettavasta polkumyyntitullista olisi peruutettava ja niihin olisi sovellettava edellä mainittuja tulleja.
C. Väliaikaisen tullin kantaminen
(3) Sitoumusten peruuttaminen oli CNIEC:in ja Minmetalsin osalta vapaaehtoinen päätös, jonka ne tekivät täysin tietoisina sen tavanomaisista seurauksista. Ottaen huomioon, että tuontiin, johon väliaikaista tullia sovellettiin, ei enää liittynyt sitoumuksia, neuvosto pitää tarpeellisena kantaa lopullisesti väliaikaisen polkumyyntitullin vakuutena olleet määrät kokonaisuudessaan.
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2735/90 1 artiklan 2 ja 3 kohta seuraavasti:
"2. Tullin määrä on 42,4 prosenttia tuotteen vapaasti yhteisön rajalla tullaamattomana -nettohinnasta (Taric-lisäkoodi 8433) lukuun ottamatta China National Non-Ferrous Import and Export Corporationin (CNIEC) yhteisöön tuomia volframimalmeja ja niiden rikasteita, joihin sovellettavan tullin määrä on 37,0 prosenttia (Taric-lisäkoodi 8432)."
2 artikla
Poistetaan asetuksen (ETY) N:o 2736/90 1 artiklan 3 kohta.
3 artikla
Poistetaan asetuksen (ETY) N:o 2737/90 1 artiklan 3 kohta.
4 artikla
Asetuksen (EY) N:o 2286/94 mukaisesti väliaikaisen polkumyyntitullin vakuutena olleet määrät kannetaan lopullisesti kokonaisuudessaan.
5 artikla
Tämä asetus tulee voimaan sitä seuraavana päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä maaliskuuta 1995.

Labels: 4
1
14
3
18